Folketing
2011-03-29

Tænk, hvis hr. Karsten Lauritzen tog det her bare en lillebitte smule mere alvorligt end at stå og afvise vores beslutningsforslag med, at det er for ukonkret. Det er jo sådan set noget, vi har gjort, fordi vi kom med alle de meget konkrete ting under den oprindelige lovbehandling, og der blev det, vi sagde, hældt ned ad brættet. Så har vi snart kunnet bruge det sidste år, knap og nap, på at se, at de ting, vi påpegede ville blive problemer, er blevet problemer. Derfor prøvede vi at lave et så åbent beslutningsforslag som overhovedet muligt, så vi kunne få en reel diskussion med regeringen om, hvad det er, der er galt, og så man ikke kunne finde alle mulige ting at hænge sin hat på for at gå uden om diskussionen. Man må sige, at hr. Karsten Lauritzen indtil videre har brugt meget tid på et angreb. Det bedste forsvar er selvfølgelig også et angreb, men come on! Når man har regeringsapparatet i ryggen, synes jeg, ambitionerne burde være større.